Žibartonių II tvenkinys
Žibartonių II tvenkinys – tvenkinys Panevėžio rajone, į vakarus nuo Žibartonių gyvenvietės, ties Kėdainių rajono riba. Susidaręs patvenkus Liaudės upę (Nevėžio intakas) 19,6 km nuo jos žiočių. Ilgis šiaurės-pietų-pietryčių kryptimi 3,9 km, plotis iki 0,17 km. Yra 0,28 ha sala. Altitudė 69 m. Šiaurinis tvenkinio galas labai užžėlęs vandens augalais. Krantai neaukšti, apaugę siaura medžių ir krūmų juosta. Aplink tvenkinį plyti dirbami laukai. Priešsroviui už 1,6 km telkšo Rūtakiemio tvenkinys, pasroviui iškart – Žibartonių I tvenkinys. Tvenkinio užtvanka ir pietine pakrante eina kelias  3019  Mairiškiai–Žibartoniai–Gudžiūnai . Debitas: Upės: 0,65 m³/s Užtvankos skaičiuotinis: 40 m³/s Užtvanka 220 m ilgio, 8 m pločio. Vandens pralaida – šachtinė. Įrengta 1976 m.